Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	53  / 18 	
Počet vyhodnotených pripomienok	53 	
		
Počet akceptovaných pripomienok, z toho zásadných	9  / 3 	
Počet čiastočne akceptovaných pripomienok, z toho zásadných	4  / 0 	
Počet neakceptovaných pripomienok, z toho zásadných	40  / 15 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	8 (4o,4z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	3 (2o,1z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	8 (8o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	x 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	 	 	 	x 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	5 (5o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	1 (1o,0z) 	 	 	 	
25 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	 	 	x 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
31 .	Úrad pre reguláciu sieťových odvetví 	 	 	 	x 	
32 .	Úrad na ochranu osobných údajov Slovenskej republiky 	 	 	 	x 	
33 .	Ústredie práce, sociálnych vecí a rodiny 	 	 	 	x 	
34 .	Republiková únia zamestnávateľov 	 	 	 	x 	
35 .	Združenie miest a obcí Slovenska 	 	 	 	x 	
36 .	Únia miest Slovenska 	 	 	 	x 	
37 .	Bratislavský samosprávny kraj 	 	 	 	x 	
38 .	Nitriansky samosprávny kraj 	 	 	 	x 	
39 .	Prešovský samosprávny kraj 	 	 	 	x 	
40 .	Trenčiansky samosprávny kraj 	 	 	 	x 	
41 .	Trnavský samosprávny kraj 	 	 	 	x 	
42 .	Žilinský samosprávny kraj 	 	 	 	x 	
43 .	Jazykovedný ústav Ľudovíta Štúra Slovenskej akadémie vied 	 	 	 	x 	
44 .	Magistrát hlavného mesta SR 	 	 	 	x 	
45 .	Banskobystrický samosprávny kraj 	 	 	 	x 	
46 .	Košický samosprávny kraj 	 	 	 	x 	
47 .	Inštitút pre výskum práce a rodiny 	 	 	x 	 	
48 .	Mestský úrad Nitra 	 	 	 	x 	
49 .	Mestský úrad Trnava 	 	 	 	x 	
50 .	Mestský úrad Trenčín 	 	 	 	x 	
51 .	Mestský úrad Žilina 	 	 	 	x 	
52 .	Mestský úrad Banská Bystrica 	 	 	 	x 	
53 .	Mestský úrad Prešov 	 	 	 	x 	
54 .	Magistrát mesta Košice 	 	 	 	x 	
55 .	Odbor zmeny klímy 	 	 	 	x 	
56 .	Verejnosť 	2 (2o,0z) 	 	 	 	
57 .	Klub 500 	10 (1o,9z) 	 	 	 	
58 .	Sociálna poisťovňa 	 	 	x 	 	
59 .	Poslanec NR SR Miroslav Beblavý 	2 (0o,2z) 	 	 	 	
60 .	Národná rada občanov so zdravotným postihnutím v SR  	1 (0o,1z) 	 	 	 	
	SPOLU	53 (35o,18z) 	0 (0o,0z) 	19 	26 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K bodu 11 (§ 51a ods. 4) 
V záujme väčšej vnútornej logickej previazanosti podmienok upravených v prvej a druhej vete odseku 4 odporúčame znenie tohto ustanovenia formulačne precizovať (preformulovať do jednej vety). Bodku na konci prvej vety odporúčame nahradiť spojkou „a“, slovo „Ak“ nahradiť slovom „ak“ a vypustiť slová „podľa prvej vety“. 
 	O 	N 	Zachovanie štylistiky zákona o službách zamestnanosti (navrhované znenie sa uplatňuje na viacerých miestach zákona o službách zamestnanosti). 	
MS SR 	K bodu 11 (§ 51a ods. 5) 
Predkladateľovi neodporúčame navrhovaný režim, ktorý umožní, aby zamestnávateľ zachoval vytvorené pracovné miesto, na ktoré mu bol poskytnutý príspevok, len v rozsahu zodpovedajúcom polovici dohodnutého obdobia poskytnutia príspevku a zbaví sa povinnosti vrátiť úradu pomernú časť príspevku zodpovedajúcu obdobiu, počas ktorého pracovné miesto nezachoval. Odporúčame zvážiť znenie ustanovenia odseku 5, nakoľko toto môže znížiť účel a cieľ sledovaný navrhovanou právnou úpravou. 
 	O 	N 	Návrh zákona pri úprave povinnosti zachovať vytvorené pracovné miesto vychádza z rovnakej úpravy v § 50 uplatňovanej s účinnosťou od 1.5.2013. Zachovaním pracovného miesta sa má na mysli jeho nezrušenie počas určeného obdobia po skončení poskytovania príspevku. 
 	
MS SR 	Všeobecne 
Návrh právneho predpisu odporúčame zosúladiť s bodom 54 Prílohy č. 5 k Legislatívnym pravidlám vlády SR (napr. čl. I, novelizačné body 8, 9, 10, 11 (§ 51a ods. 1), 15, 16). 

Odôvodnenie: Legislatívno-technická pripomienka. 
 	O 	N 	Zohľadnená legislatívna technika použitá v zákone o službách zamestnanosti. 	
MF SR 	Všeobecne 
V doložke vybraných vplyvov žiadam zosúladiť bod 2.1. Zhrnutie vplyvov na rozpočet verejnej správy, kde sa v tabuľke v časti „Financovanie zabezpečené v rozpočte“ v riadku „v tom: za každý subjekt verejnej správy/program zvlášť“ uvádza suma 3 mil. eur v každom roku (pravdepodobne ide o rozpočtovo nekrytý vplyv) a sumárny riadok „Financovanie zabezpečené v rozpočte“, kde sa uvádzajú sumy 17 080 582 eur v roku 2015, 20 848 219 eur v roku 2016 a 22 801 438 eur v roku 2017 a v súlade s Jednotnou metodikou na posudzovanie vybraných vplyvov v riadku „v tom: za každý subjekt verejnej správy/program zvlášť“ uvádzať subjekt rozpočtu verejnej správy, z ktorého sa príslušné finančné prostriedky uhrádzajú. 	Z 	A 	Suma 3 mil. eur bude uvedená pri rozpočtovo krytom vplyve v rámci schválených výdavkov štátneho rozpočtu na príslušný rozpočtový rok a tieto budú zabezpečené v prípade akceptovania požiadavky na prioritné výdavky kapitoly MPSVR SR uplatňované na MF SR v rámci návrhu rozpočtu kapitoly na APTP v sume 40 mil. Eur.  	
MF SR 	Všeobecne 
Financovanie nového nástroja na podporu zamestnávania mladých ľudí žiadam plne zabezpečiť v rámci Operačného programu Ľudské zdroje z nového programového obdobia 2014-2020; podľa predkladacej správy sa návrh predkladá na základe Národného plánu implementácie Záruky pre mladých ľudí v SR, avšak Národný plán implementácie Záruky pre mladých ľudí v SR uvažuje s výdavkami do 200 mil. eur, ktoré budú poskytnuté z európskych zdrojov; z návrhu teda nie je zrejmá finančná potreba zo štátneho rozpočtu v sume 3 mil. eur každoročne od roku 2015, t.j. rozpočtovo nekrytý vplyv.  	Z 	A 	Akceptované doplnením a spresnením doložky vybraných vplyvov tak, aby bolo jednoznačné, že suma 3 mil. eur sa vzťahuje na Bratislavský kraj, u ktorého nie je financovanie prostredníctvom OP ĽZ z prostriedkov ESF schválené. 
V doložke bude zdôraznené, že finančné prostriedky vo výške 3 mil. eur, predstavujú rozpočtovo krytý vplyv v rámci schválených výdavkov štátneho rozpočtu na príslušný rozpočtový rok a že budú zabezpečené v prípade akceptovania požiadavky na prioritné výdavky kapitoly MPSVR SR uplatňované na MF SR v rámci návrhu rozpočtu kapitoly na APTP v sume 40 mil. Eur. 
 	
MF SR 	Všeobecne 
Neodporúčam zavádzanie ďalších programov typu Podnety k zamestnaniu, pretože podiel výdavkov na programy typu Podnety k zamestnaniu v rámci aktívnych politík trhu práce (ďalej len „APTP“) je oproti priemeru EÚ vyše dvojnásobný (vyše 60 % z výdavkov na APTP v roku 2014), pričom veľkú časť týchto výdavkov tvoria práve nástroje dotovania ceny práce zamestnávateľov.  	O 	N 	Pripomienka je v rozpore s NPR SR 2014. MPSVR SR uskutoční so zainteresovanými stranami vrátane MF SR spoločné rokovania zamerané na vyhodnotenie uplatňovania AOTP. 	
MF SR 	Všeobecne 
Upozorňujem, že v strednodobom horizonte sa odporúča zvýšiť podiel vzdelávacích programov a zabezpečiť ich účinnosť v súlade s odporúčaniami OECD. K najviac financovaným nástrojom APTP v EÚ a OECD (v priemere viac ako tretina výdavkov v krajinách EÚ) patria vzdelávacie programy a aktivity, ktoré zároveň patria medzi účinnejšie programy na podporu zamestnanosti. Slovenská republika vynakladá na tento okruh nástrojov menej ako 1 % z celkových výdavkov na nástroje APTP.  	O 	N 	Legislatívny rámec pre vzdelávanie a prípravu pre trh práce poskytuje dostatočný a precízny rámec na účely vzdelávania a prípravy pre trh práce, jediným problémom je normatívne prepojenie na verejné obstarávanie vyplývajúce zo zákona o verejnom obstarávaní. MPSVR SR uskutoční so zainteresovanými stranami vrátane MF SR spoločné rokovania zamerané na vyhodnotenie uplatňovania AOTP vrátane podpory vzdelávacích programov. 	
MF SR 	Všeobecne 
Žiadam pripraviť hĺbkovú analýzu účinnosti a efektívnosti existujúcich nástrojov, od ktorej by sa malo odvíjať zavádzanie a nastavenie nových nástrojov. Programy podpory zamestnanosti formou dotovania ceny práce podľa skúseností z krajín OECD prinášajú riziko zvýšenej neefektivity (prijatie zamestnanca by nastalo aj bez existencie programu) a nízkeho čistého efektu na zamestnanosť. V súčasnosti však stále neexistuje vyhodnotenie účinnosti programov APTP na Slovensku.  	Z 	N 	V súlade s novelou zákona o službách zamestnanosti s účinnosťou od 1. mája 2013 je povinnosťou ústredia vyhodnocovať uplatňovanie aktívnych opatrení na trhu práce za uplynulý kalendárny rok a predkladať MPSVR SR správu o tomto vyhodnotení do 31. mája nasledujúceho kalendárneho roka. Z uvedeného vyplýva, že takáto správa bola preložená MPSVR SR po 1. krát v roku 2014 a na jej základe bude MPSVR SR odvíjať zavádzanie a nastavenie nových nástrojov. Zdôrazňujeme, že nový nástroj má špecifické postavenie spočívajúce v tom, že vyplýva z európskej iniciatívy zapracovanej do NPR 2014 a národného implementačného plánu záruky pre mladých. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane posúdenia ich účinnosti a efektívnosti. 
 	
MF SR 	Všeobecne 
Žiadam ďalšie programy necieliť špecificky na mladých, pretože v porovnaní miery nezamestnanosti mladých do 29 rokov a ľudí nad 30 rokov sa Slovenská republika nachádza na priemere krajín EÚ. Nezamestnanosť mladých ľudí tak nie je výraznejší problém ako v iných vekových skupinách. Najviac znevýhodnené skupiny na trhu práce tvoria najmä nízko kvalifikovaní, matky s deťmi a marginalizované rómske komunity. 	Z 	N 	Zdôrazňujeme, že nový nástroj má špecifické postavenie spočívajúce v tom, že vyplýva z európskej iniciatívy zapracovanej do NPR 2014 a národného implementačného plánu záruky pre mladých. Pripomienka je v rozpore s NPR SR 2014, PD SR na obdobie rokov 2014-2020, OP ĽZ na programové obdobie 2014-2020 schváleným vládou SR. 
Nesúhlasíme s argumentáciou uplatnenou v pripomienke. Miera evidovanej nezamestnanosti v SR podľa údajov Ústredia práce, sociálnych vecí a rodiny dosiahla v roku 2013 v priemere hodnotu 14,11 % (medziročný nárast o 0,52 p.b.). Ku koncu júna 2014 bola na úrovni 12,78 %. Ku koncu júna 2014 bolo v evidencii UoZ 28 075 absolventov škôl s podielom 7,3 % na celkovom počte UoZ. UoZ do 25 rokov bolo ku koncu júna 2014 v evidencii 69 506 a vo veku 25-29 rokov 49 903. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom. 
 	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. v čl. I body 5 a 12 zosúladiť s bodom 37 prvou vetou prílohy LPV, bod 11 § 51a ods. 1 a body 15 a 16 zosúladiť s bodom 54 prílohy LPV). 	O 	N 	Zohľadnená legislatívna technika použitá v zákone o službách zamestnanosti. Úprava citácie poznámok pod čiarou je v súlade s bodom 38 prílohy LPV.  	
MF SR 	K bodu 11 (§ 51a) 
1. V súvislosti s navrhovaným znením upozorňujem na čl. 2 body 4 a 99 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (ďalej len „nariadenie“). Čl. 2 bod 4 nariadenia vymedzuje pojem „znevýhodnený pracovník“ a následne bod 99 nariadenia vymedzuje pojem „značne znevýhodnený pracovník“. Poskytovanie štátnej pomoci pre znevýhodnených pracovníkov je možné, len ak sú splnené všetky podmienky nariadenia a tento pracovník sa považuje za znevýhodneného pracovníka podľa vymedzenia pojmu v čl. 2 bode 4. Občanom, ktorí spĺňajú podmienky nariadenia, ale nespĺňajú definíciu znevýhodneného pracovníka podľa čl. 2 bodu 4 nariadenia, je možné poskytovať len pomoc de minimis podľa nariadenia Komisie (EÚ) č. 1407/2013 z 18.12.2013 o uplatňovaní článkov 107 a 108 Zmluvy o fungovaní Európskej únie na pomoc de minimis (za predpokladu splnenia všetkých podmienok tohto nariadenia). 

Súčasne odporúčam zvážiť zosúladenie zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov s príslušnou úpravou vymedzenia pojmu znevýhodneného pracovníka podľa čl. 2 bodu 4 nariadenia a značne znevýhodneného pracovníka podľa bodu 99 nariadenia. 

2. Keďže podľa navrhovaného ustanovenia ide o „znovuzavedenie“ príspevku na podporu vytvorenia pracovného miesta, ktorý sa, na rozdiel od predchádzajúcej právnej úpravy bude týkať len prvého pravidelne plateného zamestnania, upozorňujem, že podľa § 32 ods. 1 písm. b) zákona č. 595/2003 Z. z. o dani z príjmov v znení neskorších predpisov nárok na zamestnaneckú prémiu za príslušné zdaňovacie obdobie daňovníkovi nevzniká, ak ide o zamestnanca, na ktorého podporu udržania v zamestnaní sa príslušnom zdaňovacom období poskytol príspevok podľa osobitného predpisu. 
 	O 	ČA 	1. - Akceptované, že ide o pomoc de minimis. 
- Neakceptovaná pripomienka k zosúladeniu s nariadením Komisie (EÚ) č. 651/2014 nakoľko občanom, ktorí spĺňajú podmienky nariadenia, ale nespĺňajú definíciu znevýhodneného pracovníka podľa čl. 2 bodu 4 nariadenia, bude poskytované len pomoc de minimis podľa nariadenia Komisie (EÚ) č. 1407/2013 z 18.12.2013 o uplatňovaní článkov 107 a 108 Zmluvy o fungovaní Európskej únie na pomoc de minimis a pomoc v súlade s nariadením Komisie (EÚ) č. 651/2014 bude poskytovaná iba občanom, ktorí spĺňajú podmienky nariadenia a spĺňajú aj definíciu znevýhodneného pracovníka podľa čl. 2 bodu 4 tohto nariadenia. 
2.Akceptované, ide o konštatovanie právneho stavu v súlade so zákonom o dani z príjmov. 	
MH SR 	K Doložke vybraných vplyvov 
Odporúčame predkladateľovi odstrániť dátum začatia a ukončenia trvania PPK, nakoľko materiál nebol predmetom PPK. 

Odôvodnenie: 
V súlade s Aktualizovanou jednotnou metodikou na posudzovanie vybraných vplyvov. 	O 	A 	 	
MH SR 	K analýze vplyvov na podnikateľské prostredie 
Žiadame dôkladnejšie rozpracovať analýzu vplyvov na podnikateľské prostredie s uvedením súčasnej evidovanej miery nezamestnanosti mladých na Slovensku, administratívnych požiadaviek na zamestnávateľa, nevyhnutných na prijatie príspevku podľa § 51a, prípadne predpokladaného počtu záujemcov o príspevok na podporu vytvorenia pracovného miesta na základe skúseností z už uskutočnených podobných projektov. 

Odôvodnenie: 
Uvedená analýza vplyvov na podnikateľské prostredie je veľmi všeobecná. 	Z 	A 	Akceptované dopracovaním v súlade s pripomienkou a úpravou textu odsúhlasenou s MH SR dňa 1.8.2014 formou elektronickej pošty OPTP. 	
MH SR 	K bodu 11 vlastného materiálu 
Odporúčame predkladateľovi doplniť text o prípad, keď uchádzač o zamestnanie v čase rozhodovania o poskytnutí príspevku síce spĺňa podmienky na jeho poskytovanie, ale tieto sa počas jeho vyplácania zmenia tým, že uchádzač dosiahne vek 25, resp. 29 rokov. 

Odôvodnenie: 
Ustanovenie neupravuje uvedenú situáciu a môže tak dôjsť k rôznemu výkladu tejto časti zákona. 	O 	N 	Z navrhovaného ustanovenia § 51a ods. 1 jednoznačne vyplýva, že ide o vekovú hranicu napojenú na prijatie do pracovného pomeru.  	
MDVaRR SR 	K čl. I bod 8 
V čl. I bod 8 odporúčame slová „§ 51a, § 56a“ nahradiť slovami „51a, 56a“ z dôvodu nadbytočnosti (predchádzajúce slová sú „§ 50j“). Rovnakú úpravu odporúčame v bode 9 (predchádzajúce slová sú „§ 50“). 	O 	N 	Zohľadnená legislatívna technika použitá v zákone o službách zamestnanosti. 	
MDVaRR SR 	K čl. I bod 10 
V čl. I bod 10 odporúčame pred slová „§ 56a“ vložiť slová „§ 50j,“ a slová „§ 51a, § 56a“ nahradiť slovami „50j, 51a, 56a“. 	O 	N 	Zohľadnená legislatívna technika použitá v zákone o službách zamestnanosti. 	
MDVaRR SR 	K čl. I bod 11 
V čl. I bod 11 odporúčame slová „§ 50j, § 56a“ nahradiť slovami „50j, 56a“. 	O 	N 	Zohľadnená legislatívna technika použitá v zákone o službách zamestnanosti. 	
MDVaRR SR 	K čl. I bod 11 
V čl. I bod 11 v § 51a ods. 8 písm. b) odporúčame slovo „nové“ nahradiť slovom „novovytvorené“ (ako v § 40). 	O 	ČA 	Úprava textu, slovo „nové“ bolo nahradené slovom „vytvorené“ v súlade s termninológiou použitou v odseku 1 tohto §. 	
MDVaRR SR 	K čl. I bod 11 
V čl. I bod 11 v § 51a ods. 8 písm. c) odporúčame vylúčiť slová „zamestnanca alebo“, resp. odporúčame zvážiť iné preformulovanie textu tak, aby bol štylisticky správny. 	O 	N 	Terminológia uplatňovaná na viacerých miestach zákona o službách zamestnanosti. 	
MDVaRR SR 	K čl. I bod 11  
V čl. I bod 11 v § 51a ods. 8 písm. k) odporúčame slovo „podporované“ nahradiť slovom „vytvorené“ (ako v odseku 5). 	O 	A 	 	
MDVaRR SR 	K čl. I bod 15 
V čl. I bod 15 odporúčame slová „§ 50j, § 50k“ nahradiť slovami „50j, 50k“ (predchádzajúce slová sú „§ 50“). 	O 	N 	Zohľadnená legislatívna technika použitá v zákone o službách zamestnanosti. 	
MDVaRR SR 	K doložke vybraných vplyvov 
V doložke vybraných vplyvov odporúčame zmeniť, resp. vypustiť termín začatia a ukončenia PPK (8.7.2014-28.7.2014 je obdobie MPK). 	O 	A 	 	
MPRV SR 	Čl. 1 bod 2 
V druhom bode odporúčame formuláciu "v programoch na získanie praktických skúseností." nahradiť vhodnejšou formuláciou, nakoľko v pododsekoch označených písmenami a) až c) je použitý pojem "vzdelávací program" podľa osobitných predpisov, napríklad zákona č. 568/2009 Z. z., zákona č. 596/2003 Z. z., avšak toto nové ustanovenie má zrejme upravovať iný druh prípravy na trh práce. Odporúčame napríklad formuláciu "v rámci systému praktickej prípravy", ktorú používa aj § 144a ods. 1 písm. g) Zákonníka práce v znení zákona č. 257/2011 Z. z.  	O 	A 	Úprava textu v súlade s pripomienkou MŠVVŠ SR. 	
MPRV SR 	Čl. 1 bod 11 
V jedenástom bode odporúčame v nadpise a v prvej vete ustanovenia § 51a za slová "príspevok na podporu vytvorenia pracovného miesta" vložiť slová "pre uchádzača".  	O 	N 	Zohľadnená štylistika zákona o službách zamestnanosti. 	
MZVaEZ SR 	K bodu 8. 
Slová "§ 51a, § 56a alebo § 60" odporúčame nahradiť slovami "§ 51a, 56a alebo § 60". Táto pripomienka platí aj k bodom 9. a 10. 	O 	N 	Zohľadnená legislatívna technika použitá v zákone o službách zamestnanosti. 
 	
MZVaEZ SR 	K bodu 11.  
V odseku 1 slová "§ 50, § 50j, § 56a alebo § 60" odporúčame nahradiť slovami "§ 50, 50j, 56a alebo § 60". Obdobne odporúčame upraviť aj bod 15. a 16. 
V odseku 5 upozorňujeme na navrhovanú formuláciu z ktorej vyplýva, že ak počas obdobia poskytovania príspevku zamestnávateľ zruší pracovné miesto, na ktoré mu bol poskytnutý príspevok, musí vrátiť pomernú časť poskytnutého príspevku úradu práce, sociálnych vecí a rodiny naspäť iba v prípade, ak zachová vytvorené pracovné miesto najmenej v rozsahu zodpovedajúcom polovici dohodnutého obdobia poskytovania príspevku. Túto povinnosť však nemá, ak pracovné miesto bolo vytvorené aspoň polovicu stanovenej doby. Ak zamestnávateľ zruší pracovné miesto po uplynutí polovice dohodnutého obdobia poskytovania príspevku, príspevok vracať nemusí. Z uvedeného dôvodu odporúčame ustanovenie preformulovať tak, aby uvedený príspevok nebol zneužitý k obohateniu zamestnávateľa a v prípade, že zamestnávateľ vytvorené miesto nezachová, aby vždy musel pomernú časť poskytnutého príspevku úradu vrátiť. 	O 	N 	Zohľadnená legislatívna technika použitá v zákone o službách zamestnanosti. 

Návrh zákona pri úprave povinnosti zachovať vytvorené pracovné miesto vychádza z rovnakej úpravy v § 50 uplatňovanej s účinnosťou od 1.5.2013. Zachovaním pracovného miesta sa má na mysli jeho nezrušenie počas určeného obdobia po skončení poskytovania príspevku. 
 	
MŠVVaŠ SR 	Čl. I bod 2 
V čl. I druhom bode písmene e) odporúčame pred slovo ,,programoch" vložiť slovo ,,vzdelávacích" alebo za slovo ,,programoch" vložiť slovo ,,vzdelávania". 
Odôvodnenie: Súlad s článkom 6 Legislatívnych pravidiel vlády Slovenskej republiky v platnom znení z dôvodu jednotnosti znenia zákona.Podľa dôvodovej správe k druhému bodu návrhu zákona ide o programy vzdelávania a v texte zákona sa používa pojem vzdelávací program alebo program vzdelávania. 	O 	A 	Úprava textu, za slovo ,,programoch" vložené slovo ,,vzdelávania". 	
ŠÚ SR 	Materiál 
K bodom 8 až 10 – slová „§51a, §56a alebo §60“ odporúčame nahradiť slovami „51a, 56a alebo §60“. 	O 	N 	Zohľadnená legislatívna technika použitá v zákone o službách zamestnanosti. 	
ŠÚ SR 	Materiál 
K bodu 11 – slová „§50,§50j,§56a alebo §60“ odporúčame nahradiť slovami „§50,50j,56a alebo §60“. 	O 	N 	Zohľadnená legislatívna technika použitá v zákone o službách zamestnanosti. 	
ŠÚ SR 	Materiál 
K bodu 14 – slová „uvádzacej vete“ odporúčame vypustiť. 	O 	N 	V súlade s bodom 39 prílohy Legislatívnych pravidiel vlády SR. 	
ŠÚ SR 	Materiál 
K bodu 15 – slová „§50j,§50k alebo §51a“ odporúčame nahradiť slovami „50j,50k alebo §51a“. 	O 	N 	Zohľadnená legislatívna technika použitá v zákone o službách zamestnanosti. 	
ŠÚ SR 	Materiál 
K bodu 16 – slová „§51a,“ odporúčame nahradiť slovami „51a,“. 	O 	N 	Zohľadnená legislatívna technika použitá v zákone o službách zamestnanosti. 	
NBS 	 

1. V čl. I bod 11 v § 51a ods. 2 v písmenách b) a c) odporúčame z dôvodu jednoznačnosti za slová „v okresoch“ vložiť slová „mimo bratislavského kraja“. 
2. V čl. I bod 11 v § 51a ods. 4 navrhujeme poslednú vetu upraviť takto: „Ak nedošlo k zvýšeniu počtu pracovných miest podľa prvej vety, zamestnávateľ je povinný preukázať, že dôvodom tejto skutočnosti nie je zrušenie pracovných miest z dôvodu nadbytočnosti.46)“ Uvedenú úpravu navrhujeme z dôvodu z dôvodu jednoznačnosti a aby sa predišlo nahrádzaniu súčasných zamestnancov, mladými uchádzačmi do 29 rokov veku. 
3. V čl. I bod 11 v §51a odporúčame v odseku 5 presne vymedziť záväznú lehotu určenú pre všetkých zamestnávateľov, v rámci ktorej bude zamestnávateľ povinný vrátiť úradu pomernú časť poskytnutého príspevku zodpovedajúcu obdobiu, počas ktorého nezachoval vytvorené pracovné miesto. 
4. Predkladaný materiál navrhujeme doplniť o analytickú časť, v ktorej by boli vyhodnotené doteraz zrealizované podobné opatrenia na podporu zamestnanosti mladých ľudí a tiež aj argumentáciu v prospech efektívnosti predloženého opatrenia, nakoľko materiál predpokladá podporu približne 8 tis. pracovných miest čo je v porovnaním s aktuálnym počtom mladých nezamestnaných (približne 115 tis.) zanedbateľná hodnota. 

S pozdravom 
 	O 	ČA 	1. Akceptované úpravou textu. 
2. Neakceptované - zachovanie štylistiky zákona o službách zamestnanosti (navrhované znenie sa uplatňuje na viacerých miestach zákona o službách zamestnanosti, pričom jeho výklad je totožný s citáciou v pripomienke). 
3.Neakceptované - povinnosť a spôsob vrátenia príspevku sú náležitosťami dohody o poskytnutí príspevku (viď. navrhovaný odsek 8 písm. i) v § 51a) a zároveň sa zachováva štylistika zákona o službách zamestnanosti uplatňovaná na viacerých miestach zákona o službách zamestnanosti. 
4. Akceptované doplnením dôvodovej správy. 
 	
OAP SVL ÚV SR 	K čl. I bod 11 
1. V navrhovanom § 51a ods. 2 žiadame odkazom na čl. 32 ods. 6 nariadenia (EÚ) č. 651/2014 zabezpečiť, že intenzita pomoci pochádzajúcej z finančných prostriedkov Slovenskej republiky nesmie presiahnuť viac ako 50 % oprávnených nákladov v prípadoch podľa písmen b) a c), v zmysle ktorých výška príspevku tvorí až 70 % resp. 80 % celkovej ceny práce zamestnanca. 	O 	N 	Poskytovanie príspevkov podľa zákona o službách zamestnanosti sa riadi spoločným ustanovením uvedeným v § 70 ods. 10 zákona o službách zamestnanosti, podľa ktorého sa pri ich poskytovaní postupuje v rozsahu a za podmienok podľa nariadenia (EÚ) č. 1407/2013 a nariadenia č. 651/2014. Uvedené ustanovenie sa bude vzťahovať aj na poskytovanie navrhovaného príspevku.  	
OAP SVL ÚV SR 	K čl. I bod 11 
2. V poznámke pod čiarou k odkazu uvedenému v poslednej vete navrhovaného § 51a ods. 4 žiadame uviesť konkrétne ustanovenie nariadenia (EÚ) č. 651/2014, ktorým je čl. 32 ods. 3. 	O 	A 	 	
OAP SVL ÚV SR 	K osobitnej časti dôvodovej správy 
V súvislosti s verejným obstarávaním žiadame v odôvodnení čl. I bod 7 návrhu zákona uviesť, s ktorým konkrétnym ustanovením zákona č. 25/2006 Z. z. v znení neskorších predpisov sa má dosiahnuť navrhovanou zmenou súlad. Ak sa týmto ustanovením zákona č. 25/2006 Z. z. v znení neskorších predpisov preberá aj smernica 2004/18/ES v platnom znení, žiadame v odôvodnení uviesť aj príslušné ustanovenie tejto smernice a v nadväznosti na to ju uviesť v doložke zlučiteľnosti. 	O 	ČA 	Akceptovaná je časť dopracovania v odôvodnení. Predloženým návrhom sa netransponuje príslušná smernica, len sa pri výbere dodávateľa podľa § 47 ods. 5 zákona o službách zamestnanosti odkazuje na použitie postupu podľa zákona o verejnom obstarávaní, ktorým sa príslušná smernica v minulosti už transponovala. 
 	
KOZ SR 	 
KOZ SR pozitívne hodnotí predložený Návrh zákona, , ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, nakoľko je súčasťou plánovaných iniciatív špecificky určených na podporu zamestnávania tých mladých ľudí, ktorí po ukončení školy, resp. po jej predčasnom opustení alebo po ukončení povinnej školskej dochádzky, nikdy nezískali pravidelne platené zamestnanie. 
KOZ SR podporuje poskytovanie príspevku na zamestnávanie mladých bez skúseností s pravidelne plateným zamestnaním, nakoľko pracovné skúsenosti budú získavať v plnohodnotnom pracovnom vzťahu, s vyšším ohodnotením a počas dlhšieho obdobia. Môžeme predpokladať, že tieto rozdiely budú mať pozitívny účinok na bezprostrednú účinnosť opatrenia, čoho výsledkom budú zvýšené šance cieľovej skupiny uplatniť sa na trhu práce aj dlhodobom horizonte. 
KOZ SR však upozorňuje na riziko substitučného efektu na úkor iných vekových a inak znevýhodnených skupín uchádzačov o zamestnanie. Napr. skupina uchádzačov o zamestnanie vo veku 50+ je v porovnaní s uchádzačmi do 30 rokov rozsahom menšia ale dĺžka jej zotrvania v databáze je približne dvojnásobne vyššia. Môžeme preto očakávať, že navrhované opatrenie pomôže znížiť nezamestnanosť mladých, ale paradoxne môže zvýšiť dlhodobú nezamestnanosť, v ktorej Slovensko v porovnaní s EÚ zaostáva relatívne ešte viac ako pri nezamestnanosti mladých. 
 	O 	N 	Obmedzenie rizika substitučného efektu je zabezpečené prostredníctvom odseku 4 navrhovaného § 51a, v ktorom sa ustanovuje, že ide o zvýšenie počtu pracovných miest za podmienok stanovených týmto zákonom.  	
AZZZ SR 	k § 51 a 
nesúhlasie s podmienkou viazanosti úchádzačov v evidencií na úradoch práce 	Z 	N 	Pripomienka je v rozpore s odporúčaním č.1 ODPORÚČANIA RADY z 22. apríla 2013 o zavedení záruky pre mladých ľudí (2013/C 120/01), v ktorom sa uvádza cit.: „Prvým krokom na poskytnutie záruky pre mladých ľudí mladému človeku by mala byť registrácia v rámci služby zamestnanosti a v prípade tých NEET, ktorí nie sú takto zaregistrovaní, by členské štáty mali určiť zodpovedajúci prvý krok na poskytnutie záruky pre mladých ľudí v rovnakej lehote štyroch mesiacov“. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom na základe vysvetlenia MPSVR SR. 
 	
Verejnosť 	zamestnanosti absolventov 
Príspevok na zamestnanie absolventov 

(1) Úrad poskytne príspevok na zamestnanie v prvom pravidelne platenom zamestnaní (ďalej len „príspevok“) zamestnávateľovi, ktorý prijme do riadneho pracovného pomeru na dobu neurčitú znevýhodneného uchádzača o zamestnanie podľa §8 (1) písmeno a) vedeného v evidencii najmenej 2 mesiace (ďalej len „absolvent“). 

(2) Príspevok sa zamestnávateľovi poskytuje za každý mesiac zamestnávania absolventa, najviac však 9 mesiacov. V prípade, že je absolvent zamestnaný u viacerých zamestnávateľov, príspevok sa poskytuje iba jednému. 

(3) Výška mesačného príspevku je: 

a) 200€ pre absolventa s najvyšším dosiahnutým vzdelaním nižším ako úplným stredoškolským, 
b) 150€ pre absolventa s najvyšším dosiahnutým vzdelaním úplným stredoškolským, 
c) 100€ pre absolventa s najvyšším dosiahnutým vzdelaním vysokoškolským. 

(4) V prípade, že absolvent u zamestnávateľa odpracuje v danom mesiaci menej ako pracovník s ustanoveným týždenným pracovným časom, výška príspevku sa pomerne kráti. 

(5) Príspevok sa poskytuje na základe žiadosti zamestnávateľa. Žiadosť zamestnávateľ predkladá mesačne, do 15 dní od ukončenia kalendárneho mesiaca. Žiadosť obsahuje: 

a) identifikačné údaje zamestnávateľa, 
b) obdobie, na ktoré sa žiadosť vzťahuje, 
c) údaje o absolventoch, na ktorých zamestnávateľ žiada príspevok; údaje obsahujú: identifikačné údaje zamestnanca, najvyššie dosiahnuté vzdelanie zamestnanca, odpracovaný pracovný čas v danom mesiaci, výšku žiadaného príspevku vypočítaného v súlade s odsekmi (2), (3) a (4), 
d) celkovú výšku príspevku, o ktorú zamestnávateľ v danom období žiada. 

(6) Úrad poskytne príspevok do 15 dní od prijatia úplnej žiadosti podľa odseku (5). Príspevok poskytuje zamestnávateľovi úrad, v ktorého územnom obvode zamestnávateľ sídli. 

§50 – Príspevok na podporu zamestnávania znevýhodneného uchádzača o zamestnanie : do poslednej vety odseku (1) sa dopĺňa „§51a“ 

Poznámky k návrhu 

(1) definuje, kto môže poberať príspevok, v zmysle §8 zákona o službách zamestnanosti a v zmysle zákonníka práce (zmluva na dobu neurčitú) 
v prípade prepúšťania absolventov po skončení príspevku, predpokladáme výraznú činnosť Národného inšpektorátu práce, aby kontroloval súlad výpovedí so zákonníkom práce. 
(2) definuje maximálnu dobu poskytovania príspevku (9 mesiacov). 
(3) výška príspevku je pri vyššom vzdelaní absolventa nižšia. Do vysokoškoláka už štát investoval vzdelanie "zadarmo". 
(4) rieši prípady čiastkových úväzkov, nástupu do práce v priebehu mesiaca a práceneschopnosť zamestnanca či prekážky na strane zamestnávateľa. V týchto prípadoch sa príspevok alikvótne kráti. 
(5) definuje rozsah žiadosti o príspevok, ktorý obsahuje hlavičku a tabuľku so zamestnancami, za ktorých príspevok žiada. Rovnako definuje lehotu na predkladanie žiadosti, ktorá je po výplatnom termíne. 
(6) definovanie lehôt na zaplatenie príspevku zo strany ÚPSVaR. Lehoty na opravy žiadosti a proces pri nich definuje správny poriadok. 
očakávame vydávanie „potvrdení o statuse absolventa“, s ktorým budú absolventi, uchádzači o zamestnanie chodiť na pracovné pohovory. Toto potvrdenie bude pre zamestnávateľa znamenať garanciu príspevku a pre absolventa umožní efektívnejšie hľadanie pracovného miesta. 
 	O 	N 	Príspevok na zamestnanie absolventov predkladaný formou predmetnej pripomienky je v rozpore s európskou iniciatívou „Záruka pre mladých ľudí“, Národným programom reforiem SR 2014 schváleným uznesením vlády SR č. 195 z 23.4.2014, Informáciou o príprave a prijatí Záruky pre mladých ľudí v SR a Národným plánom implementácie Záruky pre mladých ľudí v SR, prerokovanými vo vláde dňa 5.2.2014. Tieto dokumenty obsahujú podporné opatrenia v oblasti zamestnávania mladých ľudí (nie iba absolventov škôl) tak, že MPSVR SR pripraví možnosť zavedenie nového aktívneho opatrenia na trhu práce, ktorým môže byť napr. cielenie na podporu vytvorenia prvého pracovného miesta, podpora garancie prvého pracovného miesta pre mladých ľudí, a to prostredníctvom novely zákona o službách zamestnanosti. Pripomienka je tiež v rozpore so Spoločným vyhlásením Rady solidarity a rozvoja na podporu realizácie Záruky pre mladých ľudí v SR zo dňa 29.1.2014 a Operačným programom na programové obdobie 2014-2020 schváleným vládou SR uznesením č. 229 zo 14.5.2014. 
 	
Verejnosť 	inkluzívne zamestnávanie 
Inkluzívny podnik 

(1) Inkluzívny podnik na účely tohto zákona je právnická osoba alebo fyzická osoba, ktorá 

a) zamestnáva inkluzívnych zamestnancov, ktorí predstavujú najmenej 75 % z celkového počtu jeho zamestnancov, 
b) najmenej 80 % z finančných prostriedkov získaných z príjmu z predmetu činnosti, ktoré zostanú po úhrade všetkých výdavkov na predmet činnosti za príslušné zdaňovacie obdobie podľa daňového priznania, každoročne použije na vytváranie nových pracovných miest, na zlepšovanie pracovných podmienok, alebo na rozvoj komunity, 
c) podáva mesačné informácie a ročné správy, 
d) poskytuje podporu a pomoc inkluzívnym zamestnancom nájsť zamestnanie na otvorenom trhu práce, 
e) má mzdové náklady minimálne vo výške 70 % svojich nákladov, 
f) je zapísaná v registri inkluzívnych podnikov. 

(2) Za inkluzívneho zamestnanca sa považuje taký zamestnanec, ktorý 

a) je zamestnanec inkuzívneho podniku na pracovnú zmluvu, 
b) pred nástupom do zamestnania bol znevýhodnený uchádzač o zamestnanie podľa § 8 c), alebo e) zákona, 
c) v pracovnej zmluve má zakotvené právo podať výpoveď v prípade nájdenia si pracovného miesta, ktoré nie je inkluzívnym zamestnaním s výpovednou dobou v dĺžke maximálne 1 týždeň, 
d) má pracovnú zmluvu uzavretú na dobu určitú maximálne na dva roky, 
e) jeho doterajšie zamestnanie v inkluzívnom podniku je menej ako dva roky. 

(3) Fyzickej osobe môže byť priznané postavenie inkluzívneho podniku, ak je bezúhonná. U právnickej osoby musí podmienku bezúhonnosti spĺňať osoba, ktorá koná v mene právnickej osoby; bezúhonnosť na účely tohto zákona sa preukazuje výpisom z registra trestov nie starším ako tri mesiace. 

(4) Postavenie inkluzívneho podniku prizná ústredie rozhodnutím na základe písomnej žiadosti právnickej osoby alebo fyzickej osoby, ak spĺňa podmienky ustanovené v odsekoch 1 a 3 do 7 dní od podania žiadosti. 

(5) Ústredie prizná postavenie inkluzívneho podniku na dobu neurčitú. Na základe písomnej žiadosti inkluzívneho podniku alebo písomného návrhu úradu ústredie rozhodnutie o priznaní postavenia inkluzívneho podniku zmení, pozastaví alebo zruší, alebo vydá duplikát rozhodnutia. Duplikát vydá ústredie pri strate, odcudzení, znehodnotení rozhodnutia o priznaní postavenia inkluzívneho podniku alebo pri strate rozhodnutia o zmene, pozastavení alebo zrušení postavenia inkluzívneho podniku. 

(6) Žiadosť o priznanie postavenia inkluzívneho podniku obsahuje 

a) názov, sídlo, identifikačné číslo právnickej osoby alebo meno, priezvisko, rodné číslo a adresu trvalého pobytu fyzickej osoby, 
b) dátum, ku ktorému právnická osoba alebo fyzická osoba žiada o priznanie postavenia inkluzívneho podniku, 
c) dokumenty a doklady preukazujúce plnenie podmienok podľa odsekov 1 a 3, 
d) internetovú adresu, kontaktný e-mail a telefón, 
e) meno a kontakt osoby oprávnenej konať pri uchádzaní sa o inkluzívne verejné obstarávania. 

(7) Register inkluzívnych podnikov vedie ústredie. Zápis do registra inkluzívnych podnikov vykoná ústredie ku dňu uvedenému v žiadosti o priznanie postavenia inkluzívneho podniku. Ak rozhodnutie o priznaní postavenia inkluzívneho podniku je vydané neskôr, ako je deň uvedený v žiadosti o priznanie postavenia inkluzívneho podniku, ústredie vykoná zápis do registra inkluzívnych podnikov dňom uvedeným v rozhodnutí o priznaní postavenia inkluzívneho podniku. Register inkluzívnych podnikov ústredie zverejňuje na svojej internetovej stránke. 

(8) Register inkluzívnych podnikov obsahuje 

a) názov, sídlo, identifikačné číslo a kontaktnú osobu právnickej osoby alebo meno a priezvisko a adresu trvalého pobytu fyzickej osoby, 
b) zmeny alebo zánik skutočností zapísaných v rozhodnutí o priznaní postavenia inkluzívneho podniku, 
c) správy a informácie podľa odseku 1) c), 
d) internetovú stránku, kontaktný e-mail a telefón inkluzívneho podniku. 

(9) Inkluzívnemu podniku, ktorý najmenej 2 kalendárne mesiace neplní podmienky podľa tohto zákona, ústredie priznané postavenie inkluzívneho podniku zruší. Ak inkluzívny podnik má príjmy mesačne nižšie ako 1000 €, podmienka podľa odseku 1) a) sa považuje za splnenú. 

(10) Inkluzívny podnik je povinný 

a) plniť povinnosti zamestnávateľa podľa osobitého predpisu, 
b) plniť povinnosti podľa 1), 
c) zasielať úradu kópiu výkazu do sociálnej poisťovne s vyznačenými inkluzívnymi zamestnancami, 
d) oznamovať ústrediu všetky zmeny údajov uvedených v rozhodnutí o priznaní postavenia inkluzívneho podniku, 
e) nemať nedoplatky voči daňovému úradu, sociálnej poisťovni a zdravotným poisťovniam. 

(11) Ak inkluzívny zamestnanec získa miesto na otvorenom trhu práce, inkluzívny podnik, ktorý ho ako posledný zamestnával, má nárok na príspevok. Príspevok podľa predchádzajúcej vety je vo výške 30 % hrubej mzdy konkrétneho zamestnanca v danom mesiaci. Príspevok sa poskytuje počas prvých 6 mesiacov od skončenia pracovného pomeru v inkluzívnom podniku. Príspevok poskytne úrad podľa sídla inkluzívneho podniku na základe jeho žiadosti do 10 dní. 
Inkluzívne verejné obstarávanie 

Za § 4 sa vkladá nový odsek (6), ktorý znie: 

(6) Inkluzívna zákazka je zákazka v zmysle § 103b bez ohľadu na hodnotu zákazky. 

Za § 103 sa vkladá nový § 103b, ktorý vrátanie nadpisu znie: 
Inkluzívne verejné obstarávanie 

(1) Inkluzívna zákazka je zákazka, ktorá je predmetom inkluzívneho verejného obstarávania. 

(2) Právo účasti na inkluzívnom verejnom obstarávaní majú len záujemcovia, ktorí majú štatút inkluzívneho podniku. Ďalšie podmienky účasti záujemcov v inkluzívnej zákazke nie sú povolené. 

(3) Inkluzívna zákazka je popísaná tak, aby bola rozdelená na etapy. Očakávaná dĺžka trvania jednotlivej etapy je maximálne 1 mesiac. Obstarávateľ prepláca faktúry s 1 týždňovou dobou splatnosti, ktoré úspešný uchádzač predkladá po ukončení etapy. Neúspešné ukončenie etapy môže byť dôvodom na ukončenie zmluvného vzťahu. 

(4) Predpokladaná hodnota inkluzívnej zákazky je maximálne 14 000 eur bez DPH a maximálne 7 000 eur bez DPH na mesiac trvania zákazky s maximálnou dobou zákazky 3 mesiace. 

(5) Obstarávateľ zverejní oznámenie o inkluzívnom verejnom obstarávaní zaslaním do elektronického vestníka inkluzívneho verejného obstarávania. 

(6) Lehota na predkladanie ponúk je minimálne 14 a maximálne 31 dní odo dňa oznámenia o vyhlásení verejného obstarávania. V prípade živelnej katastrofy môže byť lehota 1 deň. 

(7) Záujemca predloží ponuku zadaním do elektronického vestníka inkluzívneho verejného obstarávania. Ponuku rozdelí na jednotlivé etapy. 

(8) Kritériom na výber účastníka je najnižšia cena. Ak záujemca s najnižšou ponukou odstúpi, obstarávateľ môže podpísať zmluvu s druhou najnižšou ponukou. 

(9) V prípade, že záujemca stratil počas realizácie zákazky štatút inkluzívneho podniku, zmluvný vzťah automaticky zaniká. Bývalý inkluzívny podnik má nárok na preplatenie faktúr len za tie etapy, ktoré celé ukončil ako inkluzívny podnik. 
Sekundárne inkluzívne verejné obstarávanie: 

Verejný obstarávateľ môže dať do verejného obstarávania podmienku minimálneho podielu objemu zákazky, ktorú musí záujemca realizovať formou subdodávok od inkluzívnych podnikov. 

Verejný obstarávateľ môže použiť podiel objemu zákaziek realizovaných formou subdodávok od inkluzívnych podnikov ako jedno z kritérií výberu. 
Poznámky k návrhu 

Všetka argumentácia ohľadom zavedenia inkluzívnych podnikov je popísaná v publikácii Publikácia inkluzívne zamestnávanie a v časti stránky Inkluzívny rast. http://www.iz.sk/sk/stanoviska/pripomienka-zaruka-pre-mladych 	O 	N 	Pripomienka je nad vecný rámec návrhu zákona a nemá oporu v platných dokumentoch a materiáloch (viď. odôvodnenie k vyhodnoteniu predchádzajúcej pripomienky). 

Klub 500 	§ 8 bod 1 písm. a)  
Klub 500 v nadväznosti na praktické skúsenosti navrhuje na doplnenie, že znevýhodneným uchádzačom o zamestnanie sa považuje za splnenia ostatných zákonných podmienok aj občan mladší ako 26 rokov veku, ktorý ukončil príslušným stupňom vzdelania sústavnú prípravu na povolanie v kombinovanej forme štúdia 	Z 	N 	Podľa § 54 ods. 11 zákona č. 245/2008 Z. z. v znení neskorších predpisov ( školský zákon) kombinované štúdium predstavuje kombináciu denného a externého štúdia. Na účely zákona o službách zamestnanosti sa externé štúdium nepovažuje za sústavnú prípravu na povolanie, čo znamená, že žiak externého štúdia môže byť zamestnaný, príp. môže byť v evidencii UoZ. 
Upozorňujeme, že „kombinované štúdium“ zachytáva iba oblasť stredného školstva, vysoké školstvo (zákon č. 131/2002 Z. z. v zn. n. predp.) nemá takýto pojem zavedený, čo znamená, že takto definovaný absolvent by nezahŕňal absolventov vysokých škôl. V aplikačnej praxi by to znamenalo, že úrad PSVR by musel skúmať, či nebol absolvent kombinovaného štúdia zamestnaný aj počas samotného štúdia a títo absolventi by museli byť z definície vylúčení. Je veľký predpoklad, že študenti externého štúdia majú už pracovné skúsenosti, nakoľko ide o štúdium popri zamestnaní. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom na základe vysvetlenia MPSVR SR. 
 	
Klub 500 	§ 16 bod 2 
Klub 500 navrhuje zmenu počtu zástupcov zamestnávateľov smerom hore, tak aby ich zastúpenie vo výbore bolo v porovnaní s ostatnými zástupcami spolu, prevažujúce. Pripomienka vyplýva z praxe kedy zamestnávatelia sú schopní reálnejšie posúdiť otázky zamestnanosti 	Z 	N 	Pripomienka je nad vecný rámec návrhu zákona. Zachovanie rovnakého počtu zástupcov sociálnych partnerov vo Výbore pre otázky zamestnanosti vzhľadom na princípy partnerstva spočívajú v rovnosti alebo obdobnosti počtu členov. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane Výborov pre otázky zamestnanosti. 
 	
Klub 500 	§ 50  
Klub 500 upozorňuje na neexistenciu jednotného výkladu kritérií, na základe ktorých úrad prideľuje príspevky a podľa čoho posudzuje vhodnosť zamestnávateľov na poskytnutie príspevku. Súčasná prax ukazuje, že posudzovanie zamestnávateľov je rôzne. 
Návrh na zmenu - celkový objem finančných prostriedkov určených na vyplácanie príspevkov rozdeliť aj na báze odvetví, napr. stanoviť, že 
70 % z celkového objemu peňažných prostriedkov určených na vyplácanie príspevkov bude poskytnutých zamestnávateľom pôsobiacim v odvetví strojárstva a ak sa tento objem nevyčerpá napr. do 10. mesiaca, bude prerozdelený medzi zamestnávateľov pôsobiacich v ostatných odvetviach, za predpokladu, že splnili zákonné požiadavky. 
Zákon obsahuje len právnu úpravu výšky príspevku v percentách, ktoré však nemusia objektívne odrážať realitu a zodpovedať stavu nezamestnanosti. Štát disponuje prehľadom nezamestnanosti na krajskej úrovni a preto by mal zobjektívniť kritéria poskytovania príspevku podľa konkrétneho kraja, resp. okresu ako aj spôsob jeho stanovenia, napr. presnou výškou. 
Proces získania príspevku zamestnávateľom je komplikovaný a najmä pre zamestnávateľa neistý. Aj napriek tomu, že zamestnávateľ splní zákonné požiadavky, nemá právny nárok na získanie príspevku. 
 	Z 	N 	Problematika je nad rámec novely zákona o službách zamestnanosti a je zahrnutá v Zásadách použitia finančných prostriedkov na aktívne opatrenia na trhu práce, na ktoré nie je právny nárok, schválených MPSVR SR v súlade s § 12 písm. h) zákona o službách zamestnanosti. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane Výborov pre otázky zamestnanosti. 
 	
Klub 500 	§ 51 bod 5 
V zákone absentuje jednoznačný výklad, či absolventovi školy patrí príspevok na vykonávanie absolventskej praxe aj za čas zákonom povoleného voľna, za predpokladu, že mu naň vznikol nárok. Navrhujeme doplniť. 	O 	N 	Krátenie príspevku na vykonávanie absolventskej praxe rieši zákon o službách zamestnanosti jednoznačne v § 51 ods. 4, cit.: “paušálny príspevok sa kráti za dni voľna podľa odseku 6 a za ďalšie dni neprítomnosti na absolventskej praxi na základe evidencie dochádzky predkladanej úradu podľa odseku 8 písm. d)”. 	
Klub 500 	§ 51a bod 1 
Navrhujeme aj v tomto ustanovení posunúť vekovú hranicu na 26 rokov. 

 	Z 	N 	Pripomienka je v rozpore s odporúčaním č.1 ODPORÚČANIA RADY z 22. apríla 2013 o zavedení záruky pre mladých ľudí (2013/C 120/01), v ktorom sa okrem iného uvádza cit.: ”Rada EÚ týmto odporúča, aby členské štáty zabezpečili, aby všetci mladí ľudia vo veku do 25 rokov dostali kvalitnú ponuku zamestnania, ďalšieho vzdelávania, učňovskej prípravy alebo stáže v lehote štyroch mesiacov po strate zamestnania alebo ukončení formálneho vzdelania.” Výnimka pre mladých vo veku 25 až 29 rokov bola dohodnutá nad rámec odporúčania Rady dňa 14.2.2014 s podmienku evidencie ÚoZ najmenej šesť mesiacov. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom na základe vysvetlenia MPSVR SR. 
 	
Klub 500 	§ 53b  

absentuje zákonná úprava a určenie aké dlhé časové obdobie môže poberať zamestnávateľ príspevok na dopravu do zamestnania 
 	Z 	N 	Pripomienka je nad vecný rámec návrhu zákona. Ide o fakultatívny príspevok a je poskytovaný za zákonom plnených podmienok, obdobie poskytovania príspevku si dohodnú v dohode. Pripomienka neobsahuje návrh časového obdobia poskytovania príspevku. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane § 53b. 
 	
Klub 500 	§ 53d  
Klub 500 považuje systém vybavovania a poberania príspevkov za komplikovaný proces získania príspevkov, ktorý vedie k zníženiu záujmu zamestnávateľov o tento príspevok. Navrhujeme zjednodušiť proces a odstrániť nadbytočné prekážky 

 	Z 	N 	Pripomienka je nad vecný rámec návrhu zákona. Príspevok sa poskytuje podľa podmienok upravených v zákone o investičnej pomoci, ktorý vecné patrí MH SR. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom na základe argumentov MPSVR SR súvisiacich s prepojením zákona na zákon o investičnej pomoci v gescii MH SR. 
 	
Klub 500 	§ 54  
Klub 500 navrhuje objem finančných prostriedkov rozdeliť na báze odvetví buď podľa počtu zamestnaných v danom odvetví alebo podielu odvetvia na trhu. 
 	Z 	N 	Problematika použitia finančných prostriedkov je nad rámec novely zákona o službách zamestnanosti a je zahrnutá v Zásadách použitia finančných prostriedkov na aktívne opatrenia na trhu práce, na ktoré nie je právny nárok, schválených MPSVR SR v súlade s § 12 písm. h) zákona o službách zamestnanosti. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane posúdenia ich väzby na odvetvia národného hospodárstva. 
 	
Klub 500 	Všeobecne 
Klub 500 si dovoľuje niektoré pripomienky zaslať nad rámec novely v záujme zlepšenia čerpania príspevkov, zvýšenia zamestnanosti a sprehľadnenia rozhodovania o príspevkoch. 
Všeobecne Klub 500 navrhuje zlepšiť informovanie zo strany úradu o príspevkoch a možnostiach ich získania pre zamestnávateľov (napr. formou propagačných mailov,...). 
Zlepšiť a zjednodušiť systém získania informácií, ktorý sám o sebe predstavuje prekážku a sťažuje komunikáciu s úradom. 

 	Z 	N 	Pripomienka je nad vecný rámec návrhu zákona a nie je ani predmetom zákona. 
ROZPOR ODSTRÁNENÝ v rámci rozporového konania dňa 5.8.2014 tak, že pripomienka bola stiahnutá jej predkladateľom a zúčastnené strany sa dohodli na režime osobitných spoločných rokovaní zameraných na vyhodnotenie uplatňovania AOTP vrátane sprehľadnenia, zlepšenia a zjednodušenia poskytovania informácií. 
 	
Klub 500 	§51a 

Klub 500 navrhuje vypustiť podmienku, aby príspevok na podporu prvého pravidelného plateného zamestnania bolo podmienené vedením v evidencii úradov práce 3mesiace pri uchádzačovi do 25 rokov a 6 mesiacov pri uchádzačovi do 29 rokov. S ohľadom na §8 zákona o službách zamestnanosti, ktorý definuje znevýhodneného uchádzača o zamestnanie si dovoľujeme poukázať, že nie je potrebná evidencia na úrade práce. Klub 500 je presvedčený, že absolvent sám o sebe je znevýhodnený a nie je potrebné, aby 3-6 mesiacov bol evidovaný na úrade, čím stráca pracovné návyky, zručnosti a vedomosti.  	Z 	N 	Podmienka vedenia v evidencii UoZ min. 3 mesiace vyplýva z NPR SR 2014 (časť - plánované opatrenia v štrukturálnych témach), z podmienok stanovených EK počas realizácie projektu podpory zamestnávania mladých ľudí v období nov. 2012 až súčasnosť a tiež zo skúseností z realizácie tohto projektu. Inak ide o efekt tzv. „mŕtvej váhy“, keď podpora je nasmerovaná na UoZ, ktorí by sa zamestnali aj bez nej a nie je ničím preukázané, že podpora je potrebná. 
Podmienku u UoZ do 29 rokov veku „vedeným v evidencii UoZ najmenej šesť mesiacov“ nie je možné uvoľniť, ide o podmienku vyplývajúcu z bilaterálnych rokovaní s EK, ktorá trvala na podmienke „viac ako 12 mesiacov v evidencii UoZ alebo aspoň šesť mesiacov“. 
 	
Poslanec NR SR Miroslav Beblavý 	K čl. I  
V čl. I sa za novelizačný bod 2 vkladá nový novelizačný bod 3, ktorý znie: 3. Ustanovenie § 45 vrátane nadpisu znie: „§ 45 Príspevok na úhradu nákladov vzniknutých v súvislosti s praktickým vyučovaním (1) Praktické vyučovanie vytvára predpoklady na výkon povolania a pracovných činností. Poskytuje žiakom najmä praktické zručnosti, návyky a získanie schopností nevyhnutných pre výkon povolania a pracovných činností. Uskutočňuje sa skupinovou formou v školách, v strediskách praktického vyučovania a v školských zariadeniach, zdravotníckych zariadeniach alebo individuálne na pracoviskách praktického vyučovania a pracoviskách iných právnických osôb alebo fyzických osôb.45e) (2) Na základe uzatvorenej písomnej dohody môže úrad poskytnúť zamestnávateľovi, ktorým je právnická osoba alebo fyzická osoba, mesačne príspevok na úhradu nákladov vzniknutých v súvislosti s praktickým vyučovaním, najviac vo výške zodpovedajúcej sume minimálnej mzdy podľa osobitného predpisu. (3) Dohoda o poskytnutí príspevku na úhradu nákladov vzniknutých v súvislosti s praktickým vyučovaním podľa odseku 2 obsahuje a) podrobnosti o obsahu praktického vyučovania, b) dĺžku trvania praktického vyučovania, c) kalkuláciu vzniknutých nákladov, d) výšku úhrady vzniknutých nákladov, e) podmienky poskytovania úhrady vzniknutých nákladov, f) podmienky vrátenia uhradených vzniknutých nákladov v prípade nedodržania dohody, g) ďalšie dohodnuté náležitosti. Poznámka pod čiarou k odkazu 45e) znie: 45e) § 43 ods. 2 a 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“. V tejto súvislosti navrhujeme upraviť § 65b a § 70 ods. 6 zákona tak, aby na poskytnutie príspevku na úhradu nákladov vzniknutých v súvislosti s praktickým vyučovaním nebol právny nárok. Zostávajúce novelizačné body sa primerane prečíslujú. Odôvodnenie: Cieľom predloženej pripomienky je vytvoriť predpoklady pre znižovanie nezamestnanosti absolventov stredných odborných škôl prostredníctvom využívania praxe u zamestnávateľov. Pre zamestnávateľov sa ním otvorí možnosť požiadať o príspevok na úhradu nákladov vzniknutých v súvislosti s praktickým vyučovaním. Tento príspevok sa navrhuje poskytovať fakultatívne, t. j. nebude naňho právny nárok a o jeho poskytnutí budú rozhodovať príslušné výbory pre otázky zamestnanosti. Maximálna výška sa viaže na aktuálnu sumu minimálnej mzdy. Vzhľadom na túto maximálnu výšku a fakultatívnosť sa väčšie negatívne vplyvy na rozpočet verejnej správy nepredpokladajú. 
 	Z 	N 	Navrhované ustanovenie je nad rámec pôsobnosti zákona o službách zamestnanosti, ktorý upravuje právne vzťahy pri poskytovaní služieb zamestnanosti. Služby zamestnanosti na účely zákona o službách zamestnanosti predstavujú systém inštitúcií a nástrojov podpory a pomoci účastníkom trhu práce pri hľadaní zamestnania, zmene zamestnania, obsadzovaní voľných pracovných miest a uplatňovaní aktívnych opatrení na trhu práce s osobitným zreteľom na pracovné uplatnenie znevýhodnených uchádzačov o zamestnanie. Žiak, ktorý vykonáva odborné vzdelávanie podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, nie je účastníkom právneho vzťahu na účely zákona o službách zamestnanosti. Takýmto účastníkom, čo sa týka fyzickej osoby na účely zákona o službách zamestnanosti, je napr. uchádzač o zamestnanie, záujemca o zamestnanie, zamestnanec, samostatne zárobkovo činná osoba a pod. 
 	
Poslanec NR SR Miroslav Beblavý 	K čl. I  
V čl. I sa za novelizačný bod 10 vkladajú nové novelizačné body, ktoré znejú: 11. V § 51 odseky 2 až 5 znejú: „(2) Absolventská prax sa vykonáva na základe uzatvorenej písomnej dohody o absolventskej praxi medzi absolventom školy vedeným v evidencii uchádzačov o zamestnanie v určenej dĺžke a úradom a na základe uzatvorenej písomnej dohody medzi úradom a zamestnávateľom, a) u ktorého v priebehu predchádzajúcich 48 mesiacov riadne ukončili absolventskú prax najviac dvaja absolventi školy, alebo b) ktorý prijal do pracovného pomeru alebo do obdobného pracovného vzťahu v predchádzajúcich 48 mesiacov najmenej každého tretieho absolventa školy vykonávajúceho pre tohto zamestnávateľa absolventskú prax alebo obdobný počet absolventov školy, pričom pracovný pomer alebo obdobný pracovný vzťah týchto absolventov školy v čase uzatvorenia písomnej dohody medzi úradom a zamestnávateľom trvá. 
(3) Absolventská prax sa môže vykonávať aj na základe uzatvorenej písomnej dohody o absolventskej praxi medzi absolventom školy vedeným v evidencii uchádzačov o zamestnanie najmenej jeden mesiac a úradom a na základe uzatvorenej písomnej dohody medzi úradom a iným zamestnávateľom. 
(4) Absolventská prax sa vykonáva najmenej 3 mesiace a najviac 6 mesiacov, bez možnosti jej predĺženia a opakovaného vykonávania, v rozsahu 20 hodín týždenne. Začiatok vykonávania absolventskej praxe a jej rozsah určuje zamestnávateľ. Po skončení absolventskej praxe vydá zamestnávateľ absolventovi školy potvrdenie o vykonaní absolventskej praxe. (5) Počas vykonávania absolventskej praxe podľa odseku 2 úrad poskytuje a počas vykonávania absolventskej praxe podľa odseku 3 úrad môže poskytnúť absolventovi školy paušálny príspevok vo výške 65 % sumy životného minima pre jednu plnoletú fyzickú osobu podľa osobitného predpisu13a) mesačne na úhradu jeho nevyhnutných osobných výdavkov spojených s vykonávaním absolventskej praxe; paušálny príspevok sa kráti za dni voľna podľa odseku 7 a za ďalšie dni neprítomnosti na absolventskej praxi na základe evidencie dochádzky predkladanej úradu podľa odseku 9 písm. d). Výsledná suma sa zaokrúhľuje na najbližší eurocent nahor. Úrad poskytne absolventovi školy náhradu poistného na úrazové poistenie počas vykonávania absolventskej praxe.“. Doterajšie odseky 5 až 8 sa označujú ako odseky 6 až 9. 12. V § 51 ods. 7 sa za slová „odseku 2“ vkladajú slová „alebo odseku 3“. 13. V § 51 ods. 8 sa za slová „odseku 2“ vkladajú slová „alebo odseku 3“. V tejto súvislosti navrhujeme upraviť § 70 ods. 6 zákona tak, aby sa slová „§ 51“ nahradili slovami „§ 51 ods. 3“. Zostávajúce novelizačné body sa primerane prečíslujú. Odôvodnenie: Cieľom pripomienky je vytvoriť predpoklady pre zvýšenie zamestnanosti mladých ľudí prostredníctvom inštitútu absolventskej praxe. Na základe zákona č. 96/2013 Z. z. došlo okrem iného aj k zrušeniu nárokovateľnosti väčšiny príspevkov poskytovaných podľa zákona o službách zamestnanosti. Jedným z nich bol aj príspevok na vykonávanie absolventskej praxe. Po zmene právnej úpravy tak na poskytnutie príspevku nie je právny nárok – žiadosti o jeho poskytnutie posudzujú členovia Výboru pre otázky zamestnanosti. Pre absolventov to znamená nižšiu mieru právnej istoty, pretože si vopred nemôžu byť istí, či na absolventskú prax príspevok dostanú alebo nie. Pripomienkou sa navrhuje zmeniť tento stav tým spôsobom, že ak bude absolvent vykonávať absolventskú prax u zamestnávateľov, ktorí cez ňu preukázateľne pracovné miesta vytvárajú, tak bude príspevok poskytnutý nárokovateľne. Prvým prípadom nárokovateľného poskytnutia príspevku budú zamestnávatelia, u ktorých v priebehu predchádzajúcich 48 mesiacov riadne ukončili absolventskú prax najviac dvaja absolventi školy. Druhým prípadom tí zamestnávatelia, ktorí prijali do pracovného pomeru alebo do obdobného pracovného vzťahu v predchádzajúcich 48 mesiacoch najmenej každého tretieho absolventa školy vykonávajúceho pre nich absolventskú prax alebo obdobný počet absolventov školy. Očakávame, že tento systém nárokovateľnosti príspevku na absolventskú prax bude pozitívne vplývať na právnické osoby a fyzické osoby zamestnávajúce absolventov reálne, a nie za účelom jednorazového využitia pracovnej sily platenej z verejných prostriedkov. Konečným výsledkom by malo byť lepšie uplatnenie absolventov, efektívnosť pri poskytovaní príspevku stimulujúceho zamestnanosť a v neposlednom rade aj nižšia nezamestnanosť absolventov. Máme za to, že prijatie pripomienky by malo pozitívne sociálne vplyvy na nezamestnanosť obyvateľstva, pretože zamestnávatelia budú mať väčšiu motiváciu zamestnávať občanov spadajúcich do kategórie absolventov. Negatívne vplyvy sa vo vzťahu k nárokovateľnosti predpokladajú na rozpočet verejnej správy, sú však obmedzené tým, že sa uplatní iba pri zamestnávateľoch, ktorí absolventov reálne zamestnávajú. 
 	Z 	N 	Absolventská prax bola novelizovaná s účinnosťou od 1.5.2013, aplikačná prax neavizuje žiadne zásadné problémy. Práve fakultatívnosť príspevku umožňuje úradu posúdiť vhodnosť zaradenia samotného absolventa školy na absolventskú prax s ohľadom na jeho ďalšie uplatnenie sa na trhu práce, či zamestnávateľa, u ktorého by mala byť absolventská prax vykonávaná. 
Vláda SR na svojom zasadnutí dňa 5. 2. 2014 vzala na vedomie Národný plán implementácie záruky pre mladých ľudí v SR, ktorý nastavuje procesnú stránku budúcich zmien v absolventskej praxi. Najskôr bude realizovaný projekt „Praxou k zamestnaniu“, ktorý by mal overiť zmeny v nastavení absolventskej praxe podľa požiadaviek sociálnych partnerov, najmä podľa požiadaviek zamestnávateľov a až pozitívne overené výsledky by mali byť predmetom legislatívnych zmien v nastavení absolventskej praxe. 
 	
NROZP 	K §59 
Za ods. 4 navrhujeme vložiť nový ods. 5 s nasledujúcim textom: 
„(5) Za oprávnené náklady zamestnávateľa, na ktorých úhradu sa poskytuje zamestnávateľovi príspevok, sa považujú náklady na úhradu 
a) mzdy pracovného asistenta, 
b) náhrada mzdy pracovného asistenta za vyčerpanú dovolenku, 
c) preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie, platených zamestnávateľom za pracovného asistenta.“ 

Odôvodnenie: 
Podľa § 59 sa príspevok na činnosť pracovného asistenta poskytuje na základe dohody medzi žiadateľom a príslušným úradom práce. Obsah dohody navrhuje úrad práce vrátane stanovenia oprávnených nákladov, pričom úrady práce dlhodobo odmietajú do dohody zaradiť, mimo nákladov na mzdu pracovného asistenta a nákladov na povinné platby do poistných fondov platených zamestnávateľom, i ďalšie náklady, ktoré zamestnávateľovi vznikajú v súvislosti so zamestnancom, napr. náhradu mzdy za vyčerpanie dovolenky a príspevok na stravovanie zamestnanca. 
Podľa článku 34 Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy je pomoc na kompenzáciu dodatočných nákladov spojených so zamestnávaním pracovníkov so zdravotným postihnutím zlučiteľná s vnútorným trhom. 
Jedným z oprávnených nákladov v zmysle tohto článku sú náklady na zamestnávanie zamestnancov výlučne na čas venovaný pomoci pracovníkom so zdravotným postihnutím. 
Domnievame sa, že medzi takéto náklady je možné zaradiť i náhradu mzdy za vyčerpanú dovolenku, pretože sa jedná o právny nárok zamestnanca v zmysle § 116 Zákonníka práce vyplývajúci z pracovného pomeru. 
Pretože NROZP k požiadavke uznávať za oprávnené náklady i náklady na náhradu mzdy za vyčerpanú dovolenku pracovného asistenta zatiaľ nedostala žiadne stanovisko, či už z MPSVaR alebo z Ústredia práce, rozhodli sme sa predložiť ju i týmto spôsobom. 

 	Z 	N 	Pripomienka je nad vecný rámec návrhu zákona. Žiadny z príspevkov AOTP neobsahuje takúto špecifikáciu jeho účelu. 
ROZPOR ODSTRÁNENÝ v rámci rozporového konania dňa 5.8.2014 tak, že zúčastnené strany sa dohodli na tom, že jej riešenie si nevyžaduje novelizáciu zákona a bude vyriešená v pracovnej komunikácii, resp. korešpondencii medzi MPSVR SR a Ústredím PSVR.